Document ID: 32009R0110

KOMISIJOS REGLAMENTAS (EB) Nr. 110/2009
2009 m. vasario 5 d.
iš dalies keičiantis Tarybos reglamento (EB) Nr. 519/94 I priede paminėtų šalių sąrašą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. kovo 3 d. Tarybos reglamentą (EB) Nr. 427/2003 dėl pereinamojo laikotarpio apsaugos mechanizmo tam tikrų Kinijos Liaudies Respublikos kilmės prekių importui ir iš dalies keičiantį Reglamentą (EB) Nr. 519/94 dėl bendrų importo iš tam tikrų trečiųjų šalių taisyklių (1), ypač į jo 22 straipsnio 3 dalį,
pasikonsultavusi su Patariamuoju komitetu,
kadangi:
(1)
Reglamentu (EB) Nr. 519/94 (2) Taryba priėmė bendras importo iš tam tikrų trečiųjų šalių taisykles, kuriomis taip pat nustatomos apsaugos priemonės.
(2)
Tarybos reglamentas (EB) Nr. 519/94 taikomas inter alia importui iš Ukrainos.
(3)
Reglamentu (EB) Nr. 427/2003 Taryba priėmė bendras pereinamojo laikotarpio apsaugos mechanizmo tam tikrų Kinijos Liaudies Respublikos kilmės prekių importui taisykles ir iš dalies pakeitė Reglamentą (EB) Nr. 519/94 dėl bendrų importo iš tam tikrų trečiųjų šalių taisyklių.
(4)
Reglamentu (EB) Nr. 427/2003 Taryba įgaliojo Komisiją atnaujinti Reglamento (EB) Nr. 519/94 I priedą.
(5)
Ukrainai įstojus į Pasaulio prekybos organizaciją reikėtų numatyti, kad Tarybos reglamentas (EB) Nr. 519/94 nebūtų taikomas Ukrainai.
(6)
Šiame reglamente numatytos priemonės atitinka Patariamojo komiteto nuomonę,
PRIĖMĖ ŠĮ REGLAMENTĄ:
Vienintelis straipsnis
Ukraina išbraukiama iš reglamento (EB) Nr. 519/94 I priedo.
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2009 m. vasario 5 d.

Labels: 13
18
3
5